Downloaded from YTS.MX
Official YIFY movies site: YTS.MX
Kim Kardashian objavila je niz intimnih Snapchatova
koji pokazuju da je na Tjednu mode u Parizu
Sad sam na Aliyah tulumu.
Kamo je Courtney otišla?
Svi me ostavljaju, a upravo sam se nasprejala pa ne mogu van.
Izvanredne vijesti iz Pariza.
Američka reality zvijezda Kim Kardashian opljačkana je
pod prijetnjom oružjem.
Ukraden joj je nakit vrijedan nekoliko milijuna funti.
Uključujući i njezin vjenčani prsten
vrijedan četiri milijuna dolara.
Nema podataka o tome tko su bili napadači.
Jedna od ključnih stvari koje policija pokušava otkriti jest
kako je banda uopće znala da je ona ondje.
Snapchatovi su možda otkrili razbojnicima pravi trenutak za napad.
Ljudi su govorili da je sve namjestila.
Bila je to organizirana pljačka. Najveća u zadnjih 20 godina.
Volio bih da vam mogu reći gdje je prsten.
KIM KARDASHIAN: KRAÐA DIJAMANATA
13. svibnja 2025., Palais de Justice
Kim Kardashian dolazi na sud da svjedoči protiv muškaraca
koji su je opljačkali pod prijetnjom oružjem.
Ovo je moj način da zatvorim to poglavlje
i da konačno ostavim sve iza sebe nakon svega što sam prošla.
Došla sam u Pariz zbog Tjedna mode
i Pariz mi je uvijek bio posebno drag, ali tad se sve promijenilo.
Sad osobe bliske slučaju prvi put otkrivaju detalje o zločinu
Tjedan mode u Parizu 2016.
Tjedan mode u Parizu jedini je koji se zaista računa u svijetu.
Svi dolaze na pariški Tjedan mode.
To je mjesto na kojem sve slavne osobe žele biti viđene.
No slava ti ne garantira da ćeš ući bez problema
jer sad ima mnogo slavnih.
U početku je modni svijet u Parizu podcjenjivao Kardashianke.
Kim je bila nova, drska Amerikanka bez tradicionalne modne pozadine.
Bila je previše seksi, previše upadljiva.
Previše vidljiva, previše svega.
Izgledala je seksi, i to s mamom.
Obje su pokazivale dekolte, što sigurno nije sjelo Francuzima.
Čim je počela izlaziti s Kanyeom, stil joj se promijenio.
Kanye Omari West je Kim doveo na višu razinu.
Malik Yusef, producent i suradnik Kanyea Westa
Radim s Kanyeom već 22 godine.
Zvuči suludo.
Kim nije bila poznata po modi. Kanye jest.
Došao je, preokrenuo joj ormar, preokrenuo joj stil,
promijenio je sve, ubacio svoju magiju i to je to.
Imao je umjetnički kredibilitet,
a moda uvijek ima mjesta za umjetnike.
Prije Kanyea ne bi bila pozvana na Tjedan mode. Jadna Kim.
Kim i Kanye dolaze u Pariz na Tjedan mode
Kim bilježi svaki korak na društvenim mrežama
Današnji izazov: s gaćicama ili bez?
Za mene je Kim Kardashian prava inovatorica društvenih mreža.
Poznajem Kardashianke od 2005.
Kim je i najveća reality zvijezda našeg vremena
i jedna od najfotografiranijih osoba na svijetu.
A vjerojatno je većinu tih fotki sama snimila.
Ona je skoro izmislila selfieje i život u kojem se izlažeš
i voliš sebe i to učinila stilom života.
Tijekom Tjedna mode u Parizu,
Kim neprestano objavljuje na Instagramu i Snapchatu.
Pustila nas je u svoj svijet.
Pokazuje nakit.
Druga dnevna kombinacija.
Pokazuje nam odjeću.
Bilo je autentično.
Pokazivala je tanjur pomfrita. Nema šanse da bi to objavila Anna Wintour.
Cijela obitelj bila je ondje i to su bili izljevi bogatstva
kakvi se dotad nisu viđali u prvim redovima.
Bila je to kultura pokazivanja novca, a Francuzi su suzdržaniji.
To je za Pariz bilo nešto novo.
Kim Kardashian bila je posvuda tijekom Tjedna mode.
Više od deset godina radim u modnoj industriji.
Kao fotograf sam pokrivao sve revije i evente za Vogue,
bilo je ludo i uzbudljivo.
Balmain afterparty održavao se u Muzeju dekorativnih umjetnosti.
Bila je to jedna od onih ludih zabava
koje zamišljaš da se događaju za vrijeme Tjedna mode.
Naravno da je i Kim bila tamo.
Uvijek ima osiguranje, ali kako je ovo bilo unutra,
pratnja je bila manja nego kad je vani.
Imam mnogo njezinih fotografija s tuluma.
I kad je tek stigla i poslije,
u opuštenijim trenucima s prijateljima.
Fotografije su bile odlične. Lijepo se zabavljala.
Boje su bile žive, odjevne kombinacije bile su sjajne.
Vjerujem da joj je sudjelovanje
u Tjednu mode u Parizu bilo ostvarenje sna.
Tri dana poslije, Kanye se vratio u New York
Kim je sama u svojoj hotelskoj sobi u Parizu
Petorica muškaraca prilaze hotelu
Trojica na biciklima, dvojica pješice.
2:30
Nosili su jakne s natpisom "policija"
i kapuljače.
Pokucali su na vrata.
Noćni čuvar vidio je natpis "policija" na jaknama
i nije se uplašio.
Otvorio je vrata.
Jedan od njih izvukao je pištolj i zaprijetio mu.
Zatim su mu vezali ruke
i pitali gdje odsjeda supruga repera.
Kim Kardashian u tom trenutku leži na krevetu
i čuje buku.
Mislila je da se sestra vratila
i poželjela joj je laku noć.
Nitko ne odgovara.
Tada se vrata otvaraju, a ispred nje stoje dvojica napadača i zaštitar.
Prvo su tražili prsten.
Znali su da ima prsten vrijedan četiri milijuna dolara
koji je objavljivala na društvenim mrežama.
Došli su po njega.
To je slavan prsten. Njega žele.
No našli su još stvari. Ponijela je sav nakit u Pariz.
Htjela je nositi sve dijamante koje ima ako zatreba.
Ima nakit vrijedan na milijune dolara,
bez osiguranja i bez sefa.
Sve su to strpali u torbe i bili su spremni otići. Žurilo im se.
Kim Kardashian plače i vrišti,
pa su joj zalijepili traku preko usta, zavezali ruke, noge i tijelo.
U tom trenutku bila je prestravljena jer je bila gotovo gola
i mislila je da će je silovati ili ubiti.
No odveli su je u kupaonicu, stavili u kadu i pobjegli iz apartmana.
3:00
5600 kilometara dalje, u New Yorku, vijest o pljački dolazi do Kanyea
Dok policija u Parizu ispituje Kim, Kanye nastupa na festivalu Meadows.
Netko mu je javio što se dogodilo, a na licu mu se vidi zabrinutost.
Žao mi je.
Stanite.
Oprostite, obiteljski problemi, moram prekinuti nastup.
Nazvao me i rekao mi da je Kim upravo opljačkana u Parizu.
Molim?
Bio sam među prvima koji su to doznali. Bilo je ludo, brate.
Čuti tako nešto preko telefona.
Možete li to zamisliti? Da vas ocean dijeli,
a tvojoj voljenoj se nešto dogodi? Ne možeš si to ni predočiti.
Ludilo.
Kim Kardashian kasnije iznosi potresno svjedočanstvo o pljački
Vrata su mi bila ovako otvorena
i onda sam vidjela dvojicu muškaraca kako drže trećeg na podu,
u policijskim uniformama,
odmah ispred moje sobe, na dva metra od mene.
Spustila sam se s kreveta, uzela mobitel
i pomislila kako ne znam nazvati hitne službe u stranoj zemlji.
I onda je muškarac došao, uzeo mi mobitel iz ruke,
bacio me na krevet.
Uperili su pištolj u mene
i znala sam da je to taj trenutak kad će mi samo pucati u glavu.
Molim vas, imam obitelj, poštedite me.
Kad je vijest objavljena, odmah je postala glavna tema.
Po svim vijestima, društvenim mrežama, posvuda.
Bio je to ogroman događaj.
Paralelno su se odvijale dvije priče:
jedna o policijskoj istrazi, a druga o reakcijama javnosti.
I prije pljačke postojala su pitanja
o tome je li Kimina ekipa dojavljivala paparazzima
gdje će biti.
Je li stvarala te trenutke namjerno, po restoranima
i trgovinama, gdje se inače snimaju poznati?
Cijelo vrijeme postojala je sumnja da je sve to bilo izrežirano.
Ljudi su govorili da je riječ o izrežiranoj drami,
da je pljačka izrežirana.
Priča se da je sve lažirano.
Teško mi je povjerovati u bilo što da se "dogodi" njima.
Oduvijek sam mislio da je lažno.
Lažno do srži! -Što sve Kim i obitelj neće učiniti za pažnju?
Nije ni opljačkana, to je pokušaj prevare osiguranja.
Da su je stvarno opljačkali, uzeli bi je za taoca.
Ima više novca od nakita koji su ukrali.
Vrlo je čudno da je u hotelu s toliko osiguranja
i protokola Kim Kardashian mogla biti tako opljačkana.
Ne vjerujem im ništa.
Da je to bila bilo koja druga Amerikanka, majka s djecom,
koja je pod prijetnjom oružja opljačkana,
cijeli svijet bi reagirao.
Pisalo bi se o pljački američke majke.
Ali kad se radi o Kim Kardashian, svi su govorili da je sve lažirano.
Teorija zavjere.
Priča se da je sve lažirano.
Ljudima je lakše vjerovati da netko sve kontrolira iz pozadine.
Ali nije to bila prijevara. Bila je to organizirana pljačka.
Mora da je bilo strašno probuditi se s pištoljem uperenim u glavu,
na mjestu na kojem misliš da si siguran.
Doznala sam za pljačku dok sam bila kod kuće.
Nazvao me urednik časopisa za koji sam tada radila
i pitala me jesam li čula da je Kim Kardashian sinoć opljačkana.
Rekla mi je da uzmem torbu i krenem odmah
do hotela Rue Tronchet u Parizu.
Kad sam stigla, policija je već imala dobar dio informacija
o incidentu.
Kim im je ispričala sve što joj se dogodilo,
a informacije su imali i od recepcionara i zaštitara.
Istragu je vodio BRB, brigada za suzbijanje banditizma,
specijalizirana jedinica za teže kriminalne slučajeve.
Vrhunski su.
Kim je tijekom svjedočenja bila u šoku.
Ispričala je policiji da su bila dvojica,
jedan krupniji i jedan sitniji.
Krupni je izdavao naredbe.
On je pitao gdje je prsten, a zatim i novac.
Bio je to veliki zločin, najveći u posljednjih 20 g.
kad se radi o pojedincu.
Pljačkaši su pobjegli istim putem kojim su i došli.
Trojica su opet otišla biciklima,
a dvojica pješice.
Rijetko se viđa da pljačkaši bježe na biciklima.
Dvojica su otišla brzo, a treći mnogo sporije.
Imao je probušenu gumu
i bio je odgovaran za nakit.
Torba je bila toliko teška
da mu je smetala u vožnji.
Oni koji su uspjeli pobjeći biciklom,
pronašli su crni Peugeot
koji ih je čekao nedaleko, u istom kvartu.
Uskočili su u auto i prošli kroz Pariz do predgrađa.
Snimke tog automobila bile su jako važne policiji.
Bio je to prvi veliki trag.
Nakon pljačke, Kim se povukla iz javnosti.
Sve je ugasila. Na društvenim mrežama nastala je praznina.
Djelovalo mi je kao da pokušava obraditi šok,
nositi se s traumom.
Cijeli joj se svijet preokrenuo.
U njezinoj odsutnosti,
sestra Khloé dala je emotivan intervju kod Ellen DeGeneres
Kako je Kim? Svi se to sigurno pitaju.
Nije najbolje. Dogodilo joj se nešto jako traumatično.
No jako smo bliski kao obitelj. Zajedno ćemo to proći.
Hvala na vašoj ljubavi i podršci.
Trebat će vremena. Dogodilo joj se nešto grozno. -Nezamislivo.
Inače svi mnogo objavljujete po društvenim mrežama.
Sad je sve stalo?
Ovo nam je pokazalo da moramo nešto promijeniti.
Mjesec dana nakon incidenta srela sam Kris
na večeri za njezin rođendan. Bilo nas je desetak žena.
Bio je to prvi put da je došla sa zaštitarom, što je bilo mudro.
Sjedio je za stolom i samo promatrao, pazio da je sve sigurno.
Kris je bila jako potresena. Ozbiljna.
U Parizu policija danonoćno traga za pljačkašima
Na BRB se vršio velik pritisak,
zbog imena žrtve, zbog iznosa,
zbog toga što je Tjedan mode bio u tijeku.
I, naravno, zbog ogromnog medijskog interesa,
pitanja novinara, televizije, glasina na društvenim mrežama.
Znali su da moraju brzo pronaći krivce.
Tehnički i znanstveni forenzičari
traže otiske prstiju i DNK tragove,
i na Kiminu tijelu i na svemu u sobi
jer su počinitelji ostavili dosta tragova.
Pronađeno je barem deset stvari.
Plastične vezice koje se inače koriste za popravke
ovdje su se koristile za vezanje ljudi.
Ljepljiva traka i njezini dijelovi.
Trebalo je malo vremena da stignu rezultati,
ali kad su stigli, otkrilo se da glavni DNK na vezicama pripada
čovjeku po imenu Aomar Ait Khedache.
Drugi DNK vodi do Yunicea Abbasa.
Tako je policija dobila dva imena,
što je bio ogroman pomak.
Aomar ima nešto više od 60 godina,
poznat je policiji uglavnom zbog trgovine drogom i pljački.
Ima nadimak Le Vieux, što znači Stari Aomar.
Zbog njegove dobi. Nije toliko star,
ima tek 60 godina, ali za jednog kriminalca to i jest starost.
Yunice Abbas također je poznat policiji
zbog sličnih kaznenih djela
i isto je proveo mnogo vremena u zatvoru.
Paralelno, analiziraju se DNK uzorci nađeni u sobi,
kao i sati i sati snimki nadzornih kamera.
Fokusirali su se na crni Peugeot
koji je dovezao pljačkaše do hotela i kasnije ih pokupio.
Kad su identificirali Aomara,
saznali su i za njegova sina Harminyja
koji je vlasnik tog Peugeota.
Sada imaju tri imena:
Aomar, Yunice i Harminy.
Nisu ih odmah uhitili.
Pratili su ih, prisluškivali im telefone.
Htjeli su otkriti tko su im suradnici
i tko je u pljački imao koju ulogu.
Provjeravali su sve mobilne linije koje su bile aktivne te noći
oko Kimina hotela.
Primijetili su nekoliko brojeva koji počinju s 07,
a to je uobičajen predbroj,
a često je povezan s tzv. ratnim telefonima.
Ratni telefon = jednokratni telefon
Sada kad znaju tko je Aomar,
mogu povezati njega
s drugim dečkima.
Tako su došli do Didiera, bliskog s Aomarom.
Ima nadimak Plavooki.
Preko prisluškivanja i praćenja shvatili su
da imaju jedan veliki problem: nakit se ne prodaje dovoljno brzo.
Za ovakvu operaciju,
pljačkaš mora biti siguran da će moći prodati nakit.
Napravio sam karijeru od pljački.
Već 30 godina.
Znam dvojicu optuženih.
Želim da se zna da nisam surađivao s njima.
Znam ih ili iz zatvora ili preko zajedničkih poznanika.
Zlatno pravilo je: dogovori kupca prije nego što kreneš u posao.
Ako ukradeš prsten vrijedan 10 milijuna,
a nitko ga ne može ili neće kupiti, sve je bilo uzalud.
Aomaru i ekipi treba netko tko ima veze u Antwerpenu.
Netko tko poznaje trgovce dijamantima u tom gradu.
Taj čovjek zove se Marceau.
On je zadužen za skrivanje i preprodaju nakita.
Dijamantna četvrt Antwerpen
Zašto ukradeni nakit ide u Antwerpen? Ondje ima kupaca i novca.
Sve se može brzo riješiti.
Kao što voda teče prema moru, tako i kradeni nakit završava u Antwerpenu.
Tamo dolaze dijamanti iz cijelog svijeta, u sirovom i brušenom obliku,
u vrijednosti stotina milijuna eura.
Godinama sam vodio tim specijaliziran
za kaznena djela povezana s dragim kamenjem i metalima.
Marceau Baum-Gertner nam je već bio poznat u svijetu dijamanata.
Nije lopov, ali povezuje lopove s kupcima.
On je posrednik i uzima svoj postotak.
I ja sam nekad prodavao u Antwerpenu.
To je svjetski centar za dijamante,
nema boljeg mjesta za prodaju. To se radi ranije.
Bilo bi lako prodati Kimin prsten.
Većina draguljara su pošteni ljudi, ali postoji postotak onih koji nisu.
Kad smo utvrdili da Baum-Gertner stvarno dolazi u dijamantnu četvrt,
javili smo francuskim kolegama da smo spremni nadgledati ga.
Sljedeći put kad je došao, bili smo spremni.
Primio sam poziv usred noći.
Francuski kolege su rekli da misle da dolaze u Antwerpen.
Osmi prosinca 2016.
Jedan od najvažnijih slučajeva u mojoj karijeri.
Rekli su nam da Omar dolazi s Cathy.
Mislim da je bila tu samo da izgledaju kao par, turisti.
Baum-Gertner je naravno bio s njima. Našli su se u McDonald'su.
Tri i pol sata vožnje iz Pariza. Ogladniš i odeš u McDonald's.
Ja bih u restoran, ali eto, oni su otišli tamo.
Belgijska policija uspijeva pratiti osumnjičenike
kombinacijom kamera i nadzora s terena
Naš je posao složeniji od obične istrage
jer se bavimo osjetljivim predmetima u specifičnom okruženju.
Kad se Baum-Gertner našao s Aomarom u McDonald'su,
primijetio sam nešto zanimljivo.
Pružio mu je ruku. Aomar je napravio laganu kretnju glavom,
a drugi je povukao ruku.
Kao da govore da se poznaju, ali se ne poznaju, ne u javnosti.
Sjećam se da je Aomar bio vrlo oprezan.
Zajedno su otišli u zlatarnicu
i ondje proveli četiri sata.
Zlatarnica koju su posjetili dobro nam je poznata
kao mjesto preprodaje ukradenih stvari.
Nisu prvi put povezani s takvim slučajevima, recimo to tako.
Možeš imati koliko god kamera i nadzora želiš,
ali u tom trenutku poželiš da imaš oči i unutar trgovine.
Ne možeš samo postaviti kameru ili prisluškivač.
Za to postoji cijeli postupak.
Da moram sažeti što mislim da se tog dana dogodilo,
a govorim hipotetski,
rekao bih da su tada zaključili pregovore i dogovorili cijenu.
Rukovali su se, mi to zovemo "mazel",
dogovorili su cijenu.
Nismo vidjeli razmjenu novca, ali smo vidjeli osobu za koju se zna
da je veliki perač novca i da raspolaže velikom količinom gotovine
kako ulazi s punim ruksakom u garažu,
nalazi se s draguljarom i izlazi deset sekundi poslije bez ruksaka.
Gotovinu nismo vidjeli.
Scena je bila toliko neobična da smo znali da se događa nešto ozbiljno.
Ali na kraju dana, nismo vidjeli prsten.
Nismo pronašli krunski dokaz, dijamant, a to bi bilo sjajno.
Možda će se jednog dana ponovno pojaviti.
Volio bih da vam mogu reći gdje je prsten.
Nakon tri mjeseca pregledavanja nadzornih snimki,
prisluškivanja i praćenja osumnjičenih,
policija vjeruje da je identificirala pljačkaše
i njihove pomagače
Te noći u hotelu bilo je pet muškaraca.
Dvojica su navodno ušla u Kiminu sobu,
a to su Aomar Ait Khedache, poznat kao Stari Aomar,
i Didier Dubreucq, Plavooki.
Tu su još i Pierre Bouainere, Yunice Abbas
i mlađi muškarac Marc-Alexandre Boyer.
Marceau je bio zadužen za preprodaju.
Od pomagača tu je Cathy,
bivša Aomarova partnerica, te njegov sin Harminy.
Devetog siječnja, 17 francuskih policijskih timova istovremeno
u zoru uhićuje 17 osoba.
Neki su bili na jugu Francuske, neki u predgrađima Pariza.
Uhićeni su istodobno kako se ne bi mogli međusobno upozoriti ni pobjeći.
Aomar se našao pred istražiteljima BRB-a, suočen s dokazima.
Na kraju je priznao gotovo sve.
I Yunice, koji je uhvaćen preko DNK-a,
također vrlo brzo sve priznaje.
Svi ostali sve poriču.
Šest mjeseci nakon pljačke,
Kim prekida šutnju
u iskrenom intervjuu kod Ellen DeGeneres
Znala sam da je to moj kraj.
Mislila si da ćeš umrijeti. -Definitivno.
Pomolila sam se. Znam da idem u raj.
Nadam se da će mi djeca biti dobro. I muž.
Sad ću zaplakati.
Bila je mirna i rekla je da se jako promijenila.
Vidjeli ste emisiju. Prije sam bila materijalistički nastrojena.
Nije da je loše imati stvari, pogotovo kad naporno radiš za njih,
i ponosna sam na sve ljude oko sebe koji su uspješni,
ali sad sam sretna što moja djeca odrastaju uz ovakvu mene.
Više mi nije stalo do tih stvari.
U pažljivo izgrađenom svijetu Kim Kardashian,
ovo je bio udarac poput asteroida.
To se trebalo dogoditi. Stvari se događaju da vas nečemu nauče.
Ja sam... Hvala.
Od tog trenutka počela je dijeliti više o svojoj djeci,
kući, obiteljskom životu.
Materijalno je nestalo iz prvog plana.
Rekla je da je i sama imala ulogu u svemu tomu
jer su Snapchat objave pljačkašima otkrile trenutak za napad.
Htjela sam znati je li to točno.
Snimila sam dokumentarac o tome kako kriminalci koriste društvene mreže
za pljačke slavnih i influencera.
Intervjuirala sam Yunicea, jednog od petorice pljačkaša.
Besramno je napisao knjigu "Kako sam opljačkao Kim Kardashian".
Intervjuiram mnogo kriminalaca
i mnogi zažale zbog onog što su učinili.
Ali Yunicea nije bilo briga, što je šokiralo svijet.
Krivnja? Nije me briga.
Nije mi točno rekao kako su koristili Snapchat,
ali potvrdio je da je mnogo objavljivala uoči pljačke.
Išao sam na internet i istina je, vidio sam njezin nakit,
vidio sam prsten, pokazivala ga je posvuda.
Te smo informacije znali preko društvenih mreža.
Znali smo da dolazi na Tjedan mode
pa smo otišli tamo napraviti dodatno izviđanje,
da budemo sigurni. Bili smo ondje od ponoći.
Pratili su joj objave.
Nakon tog intervjua, pojavile su se glasine
da su možda imali doušnika iznutra.
Moguće je da su istovremeno imali informaciju iznutra,
ali znali su da ima mnogo novca sudeći po objavama.
Gotovo devet godina nakon pljačke,
suđenje počinje u Palači pravde u Parizu
Francuski mediji nazvali su ih "Djedice pljačkaši".
U tim su godinama.
Većina ih je u dobi između 70 i 80 godina
i u lošem su stanju.
Omar je gluh i cijelo će suđenje za njega biti titlovano.
13. svibnja 2025.
Kim se na sudu suočava s pljačkašima
Opisuje kako su joj vezali tijelo i usta
Bila sam uvjerena da će me silovati.
Bila sam potpuno sigurna da ću umrijeti.
Bilo je zastrašujuće i promijenilo mi je život.
Takav užas ne bih poželjela nikomu,
da misliš da će te silovati i ubiti.
To ne bih poželjela ni najgorem neprijatelju.
Ovo je moj način da to zatvorim, nakon svega što sam prošla.
Za Kim je pljačka u Parizu bila prekretnica.
Prvi put da joj se glamurozan život koji je vodila okrenuo
i udario je tamo gdje najviše boli, na ljudskoj razini.
Od tada je prošla kroz mnogo promjena,
ali ta noć bila je ključni trenutak
zbog kojeg je počela preispitivati vlastiti put.
Nakon četverotjednog suđenja,
porota je proglasila vođu Aomara Ait Khedachea
i još sedmoricu krivima.
Kazne su bile raznolike: zatvorske, uvjetne i novčane.
Kazne su već dijelom odslužene, pa nitko nije vraćen u zatvor.
Nakon presude, Kim Kardashian izjavila je:
Iako nikad neću zaboraviti što se dogodilo,
vjerujem u snagu osobnog rasta i preuzimanja odgovornosti
i molim se za iscjeljenje svih uključenih.
Prijevod: Anja Kolobarić Grbavac